als_Latn dik_Latn azb_Arab
Dje është përcjellë në banesën e fundit viktima e dy ditëve më parë në Borsh.
Mjaft të prekur për krimin janë edhe nipërit e tij, të cilët theksojnë se gjyshi i tyre nuk kishte ndërruar fjalë kurrë më parë me asnjë banor në fshat.
“Ne jemi 15 nipër e mbesa në atë derë. Gjyshi ishte duke hapur derën për të shkuar në bahçe për të spërkatur rrushin. Në atë kohë kaloi një vajzë nga lagjja dhe i tha:
‘Çfarë bën xha Et’hem?’. Ai i është përgjigjur se po spërkaste hardhitë, pasi kishte ardhur koha. Kaq i kishte thënë asaj. Pa ikur mirë, vajza dëgjoi një krismë. U kthye dhe pa gjyshin të rrëzuar në tokë. E kishte goditur nga mbrapa koke dhe gjyshi kishte rënë i pajetë në tokë”, tregon mes lotësh nipi i viktimës, Adriatik Lapaj.
Ai tregon se vajza e kishte gjetur gjyshin të rrëzuar në tokë dhe të mbuluar me gjak. Sipas tij, Sokrat Xhuveli e kish qëlluar nga mbrapa koke.
als_Latn als_Latn als_Latn als_Latn als_Latn